Comencen les festes del barri de Marxuquera
12 agost 2019

## Comencen les festes del barri de Marxuquera12 agost 2019Última actualització: 14 juliol 2025

![](../gestion/img/CarolaWoodward_2390.JPG)  
  

  
El president de la Junta de Districte de Marxuquera, José Manuel Prieto**;** juntament amb la Presidenta de la Comissió de Festes, **Rosa Mestre;** i la Lotera de la mateixa, **Reme Mestre**, han presentat la programació de les festes patronals de Marxuquera, que se celebraren des del dimecres 14 fins al dissabte 17 d'agost en honor a la Mare de Déu del Mondúver.  
  
Ja fa dos anys que Marxuquera no celebrava les seues festes patronals a causa de l'incendi forestal que va patir l'agost passat, per la qual cosa, segons **Prieto**, “_enguany havien de ‘comboiarse’ per a celebrar moltes coses_”.   
  
La nova programació de les festes recupera tradicions i incorpora diferents novetats. **Rosa Mestre** ha explicat que: “_hem volgut fer canvis; per exemple abans es feia la cavalcada a la vesprada i ara és al matí. D'altra banda, el ‘correfocs’ en la plaça de l'Ermita feia molts anys que no es realitzava i el ‘Color Party’ és el principal acte que incorporem en aquesta edició_”.  
  
**Prieto** ha conclòs convidant a la gent a que _“vinga a les festes, faça despesa, que és important, i gaudir del barri de Marxuquera, que sempre ha sigut una referència en festes_”.

**PROGRAMACIÓ DE FESTES**  
  
**DIMECRES 14**  
Durant tot el dia, engalanament dels carrers.  
  
22:00h – Sopar a la plaça "LLIGÀ DEL GOS" per als festers\*  
  
00:00h – Gran Berbena  
Durant aquesta, es procedirà al lliurament dels premis dels Campionats del Bac i Truc 2018 i 2019  
  
Totes les activitats amb \* són per als festers, qui vulga acompanyar-nos i no siga fester/a, haurà d'encomanar tiquet a la comissió.  
  
**DIJOUS 15**  
08:00h – Despertà a càrrec del Grup Musical DOS PER CUATRE  
10:30h – Cercavila i arreplegada de festers, festeres i festerets.  
11:15h – Solemne missa en honor a la Mare de Déu del Mondúber.  
12:00h – Cercavila i visites als diferents bars, en agraïment a la seua col·laboració.  
14:00h – Gran Mascletà disparada per la pirotècnia BORREDÀ.  
  
14:15h – Aperitiu per als festers a la plaça\*  
20:30h – Arreplegada de festers, festeres i festerets.  
21:00h – Solemne processó.  
00:00h – Discomòvil a càrrec de Compaq Events: FESTA EIVISSENCA.  
Cal assistir vestits amb roba blanca.  
  
Totes les activitats amb \* són per als festers, qui vulga acompanyar-nos i no siga fester/a, haurà d'encomanar tiquet a la comissió.  
  
**DIVENDRES 16**  
  
08:00h – Despertà popular  
09:00h – Temps per a qui vulga esmorzar amb la Xaranga DOS PER CUATRE.  
10:00h – Passacarrer amb la xaranga per tota la barriada.  
14:00h - Dinar a la plaça: CASSOLES D'ARRÒS AL FORN.\*  
  
17:00h – COLOR PARTY, fins a les 20:30 h aproximadament.  
  
00:00h – Correfoc a càrrec de DIMONIS CORRECAGARNERES.  
  
00:45h – Verbena  
Totes les activitats amb \* són per als festers, qui vulga acompanyar-nos i no siga fester/a, haurà d'encomanar tiquet a la comissió.  
  
**DISSABTE 17**  
  
08:00h – Despertà popular  
11:00h – Gran cavalcada de disfresses. L'eixida serà, com sempre, de casa el TIO TONI EL PORRÓ.  
A tots els participants se'ls donarà una bossa amb confeti.  
  
12:30h – Festa de la BROMERA, fins a les 14:00 h aproximadament.  
  
18:00h – Activitats infantils a la plaça  
22:00h – Sopar de catering per a tots els festers\*.  
00:00h – Gran festa REMEMBER a càrrec de PROSONIK.

[Twittear](https://twitter.com/share)